
BIÇAKU kundër SHQIPËRISË DHE 1KËRKESË TJETËR
SEKSIONI I TRETË
VENDIM

Kërkesat nr. 45354/16 dhe 56514/21,
Arben BIÇAKU kundër Shqipërisë
dhe Klodian RJEPAJkundër  Shqipërisë
(shihni tabelën bashkëngjitur)

Gjykata Evropiane e të Drejtave të Njeriut (Seksioni i Tretë), e mbledhur më 18 dhjetor 2025, si Komitet i përbërë nga:
Diana Kovatcheva, President,
Canòlic Mingorance Cairat,
Vasilka Sancin, gjyqtarë,
dhe Viktoriya Maradudina, zëvendëskancelare në detyrë e Seksionit,
Duke pasur parasysh kërkesat më sipër të depozituara më 25 korrik 2016 dhe 16 nëntor 2021,
Pas diskutimit, vendosi si më poshtë:
FAKTE DHE PROCEDURA
Lista e kërkuesve jepet në shtojcë.
Ankimet e kërkuesve, sipas nenit 6 dhe 8 të Konventës dhe nenit 1, të Protokollit nr. 1 të Konventës, i janë komunikuar qeverisë shqiptare e cila dorëzoi parashtrimet për pranueshmërinë dhe themelin.
Parashtrimet iu dërguan kërkuesve, të cilët u ftuan që të paraqesin parashtrimet e tyre me shkrim. Kërkuesit nuk paraqitën asnjë përgjigje.
Me anë të shkresave të dërguara me postë rekomande dhe përmes Shërbimit të Komunikimit Elektronik të Gjykatës (eComms), kërkuesit dhe përfaqësuesit e tyre u njoftuan që periudha e lejuar për paraqitjen e parashtrimeve të tyre kishte mbaruar dhe që nuk ishte kërkuar shtyrje e afatit. Më tej, kërkuesit u vunë në dijeni për nenin 37, paragrafi 1 (a) të Konventës, sipas të cilit Gjykata mund të vendosë të heqë nga lista e çështjeve një kërkesë, kur rrethanat çojnë në përfundimin se kërkuesi nuk synon të vazhdojë ta ndjekë çështjen.
Megjithatë, nuk vijoi asnjë përgjigje.
LEGJISLACIONI
Gjykata e gjen të përshtatshme që të shqyrtojë kërkesat e tyre bashkërisht në një vendim të vetëm.
Nisur nga sa më sipër, Gjykata del në përfundimin që mund të konsiderohet se kërkuesit nuk dëshirojnë më të ndjekin kërkesat e tyre (neni 37, paragrafi 1 (a) i Konventës). Gjithashtu, në përputhje me nenin 37, paragrafi 1 in fine, Gjykata nuk gjen rrethana të veçanta, në lidhje me respektimin e të drejtave të njeriut, siç përcaktohen në Konventë dhe në Protokollet e saj sipas të cilave do të kërkohej vazhdimi i shqyrtimit të kërkesave.
Në këto rrethana, çështjet duhet të hiqen nga lista.
[bookmark: _GoBack]Për këto arsye, Gjykata, unanimisht:
vendos të bashkojë kërkesat;
vendos të heqë kërkesat nga lista e çështjeve të saj.
Bërë në gjuhën angleze dhe njoftuar me shkrim më 22 janar 2026.

	Viktoriya Maradudina
	Diana Kovatcheva

	ZËVENDËSKANCELARE NË DETYRË
	PRESIDENT





SHTOJCË
Lista e kërkesave

	[bookmark: WECLListStart][bookmark: TableStart]Nr.
	Kërkesa nr. 
Data e paraqitjes
	Emri i kërkuesit
Viti i lindjes
	Emri dhe vendndodhja e përfaqësuesit
	Data e shkresës rekomande 
të Gjykatës

	1
	45354/16
25.7.2016
	Arben BIÇAKU
1975
	Arben RAKIPI
Tiranë
	26.6.2025
(dorëzuar më 8.7.2025)

	2
	56514/21
16.11.2021
	Klodian RJEPAJ
1971
	Kostandin TRANDAFILI
Tiranë
	20.6.2025
(dorëzuar më 8.7.2025)

